لە ١٨ی تشرینی یەکەمی ١٥٧٤دا، تەھمەسپ نەخۆش کەوت- لە کاتی نەخۆشییەکەیدا دوو جار نزیک بوو لە مردن و تا ئێستاش جێنشینی ھەڵنەبژاردبوو. بەم شێوەیە سەرۆکە سەرەکییەکانی قزیلباش کۆبوونەوەیەکیان ڕێکخست بۆ گفتوگۆکردن لەسەر ئەوەی کێ دەبێت جێنشین بێت. خێڵی ئوستاجلو، و خێڵی شێخەوەند (کە خزمایەتی بە بنەماڵەی سەفەوییەوە ھەبوو) حەزیان لە حەیدەر میرزا سەفەوی بوو. ھەروەھا جۆرجیاکان پشتگیریان دەکرد، بەو پێیەی دایکی جۆرجیی بوو.